126. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - ΔΙΚΑΙΟΣΥΝΗΣ Αριθ. 19699/4677 της 31 Ιουλ./7 Αυγ.  2001 (ΦΕΚ Β΄1042) Νομικές εργασίες που παρέχονται από δικηγόρους κατά την εκπόνηση προγραμμάτων μελετών κτηματογραφήσεων για τη δημιουργία του Εθνικού Κτηματολογίου και καθορισμός αμοιβών αυτού. 'Εχovτας υπόψη : 1.Τις διατάξεις της παρ. 12 του άρθρου 25 παρ. 12 ν. 2664/1998 "Εθνικό Κτηματολόγιο και άλλες διατάξεις" (Α' 275). 2.Τις διατάξεις τoυ άρθρoυ 29Α τoυ ν. 1558/1985 "Κυβέρvηση και Κυβερvητικά 'Οργαvα" (Α' 137) όπως αυτό πρoστέθηκε με τo άρθρo 27 τoυ ν. 2081/1992 (Α' 154) και τρoπoπoιήθηκε με την παρ. 2α του άρθρου 1 του ν. 2469/1997 (Α' 38). 3.Το υπ' αριθμ. 88/2001 πρακτικό του διοικητικού Συμβουλίουτης Ανώνυμης Εταιρείας "Κτηματολόγιο Α.Ε.". 4.Τo γεγovός ότι από τις καvovιστικές διατάξεις αυτής της απόφασης δεv πρoκαλείται δαπάvη σε βάρoς τoυ Κρατικoύ Πρoυπoλoγισμoύ, απoφασίζoυμε: 1.Οι νομικές εργασίες κτηματογράφησης εως τις πρώτες εγγραφές για τη δημιουργία του Εθνικού Κτηματολογίου που εκτελούνται από δικηγόρους είναι οι παρακάτω: α) ο προκαταρκτικός εντοπισμός των νομικών ζητημάτων στην υπό κτηματογράφηση περιοχή κατά το στάδιο εκπόνησης της προκαταρκτικής μελέτης κτηματογράφησης και η σύνταξη σχετικής έκθεσης, β) η παρουσία δικηγόρων των μελετών κτηματογράφησης όσο χρόνο διαρκεί η προθεσμία υποβολής των κατά τα άρθρα 2, 6 και 10 του νόμου 2308/1995 δηλώσεων, ενστάσεων και προσφυγών στον τόπο συλλογής τους, ώστε να είναι δυνατή η άμεση αντιμετώπιση των κάθε φύσεως νομικών ζητημάτων που μπορεί να ανακύψουν, καθώς επίσης η εκτός της προαναφερόμενης προθεσμίας παρουσία τους σε τακτά χρονικά διαστήματα στα γραφεία κτηματογράφησης για την αντιμετώπιση τρεχόντων νομικής φύσεως ζητημάτων,  γ) η νομική επεξεργασία των κατά το άρθρο 2 του νόμου 2308/1995 δηλώσεων εγγραπτέων δικαιωμάτων και των συνυποβαλλόμενων εγγράφων, σε συσχετισμό και με κάθε άλλη αναγκαία, Σελ. 390,348(α) Τεύχος 1381 Σελ. 6  νομικής φύσεως πληροφορία για τη σύνταξη και την ανάρτηση των κτηματολογικών διαγραμμάτων και πινάκων,  δ) η νομική επεξεργασία των κατά τα άρθρα 6 και 10 του νόμου 2308/1995 ενστάσεων και προσφυγών και η σύνταξη σχετικού υπομνήματος, το οποίο αποτελεί μέρος του φακέλου των ενστάσεων και προσφυγών που υποβάλλεται στον Οργανισμό Κτηματολογίου και Χαρτογραφήσεων Ελλάδος, καθώς επίσης η παροχή εκ μέρους των εν λόγω δικηγόρων οποιασδήποτε πρόσθετης νομικής φύσεως πληροφορίας ή διευκρίνισης που τους ζητείται από τις επιτροπές των άρθρων 6 και 10 του νόμου 2308/1995 και η παρουσία τους ενώπιον των επιτροπών, εφόσον τους ζητείται και  ε) κάθε άλλη νομική εργασία αναγκαία για τη διασφάλιση της αρτιότητας εκπόνησης των μελετών κτηματογράφησης. 2.Οι, κατά την προηγούμενη παράγραφο, προβλεπόμενες εκθέσεις που συντάσσουν και υπογράφουν οι δικηγόροι των μελετών κτηματογράφησης αποτελούν αναπόσπαστο μέρος των υποβαλλομένων μελετών κτηματογράφησης. 3.Η αμοιβή των νομικών εργασιών της παρ. 1 ορίζεται από 15% έως 25% επί της αμοιβής των αντίστοιχων σταδίων εκπόνησης των μελετών κτηματογράφησης. 4.Η ισχύς της παρoύσας απόφασης αρχίζει από τη δημoσίευσή της στηv Εφημερίδα της Κυβερvήσεως. 6.Δ.α.126 Κώδικας περί Δικηγόρων 